Palača patriarhata (romunsko "Palatul Patriarhiei"), prej Palača poslanske zbornice (romunsko "Palatul Camerei Deputaţilor"), ki je bila v komunističnem režimu znana tudi kot Palača Velikega narodnega zbora ("Palatul Marii Adunări Naţionale"), je stavba v Bukarešti v Romuniji. Stoji na vzpetini Dealul Mitropoliei. Bila je sedež več zaporednih romunskih zakonodajnih teles: skupščine poslancev v kraljevini Romuniji, nato velike narodne skupščine v komunistični dobi in po romunski revoluciji leta 1989 poslanske zbornice. Leta 1997 je pripadla patriarhatu romunske pravoslavne cerkve.